open-index/open-wikipedia-markdown huggingface dataset:
Newington FC

**Newtington Football Club** – Šiaurės Airijos futbolo klubas iš Belfasto. 

Namų rungtynes žaidžia Solitude futbolo aikštėje, kuri talpina 3 054 žiūrovus (visos vietos sėdimos). Klubo simbolis – gulbė.

## Istprija
1979 m. įkurtas klubas vadinosi Jubilee **Olympic Football Club**. Kitados rungtyniavo mėgėjų lygose.

2021–2022 m. sezone tapo trečios pakopos nugalėtojais ir pateko į NIFL Championship (antra pakopa).

2022–2023 m. sezone rungtyniavo NIFL Championship. Užėmė devintą vietą tarp dvylikos dalyvių ir išsaugojo vietą NIFL Championship.

## Pasiekimai
; **[[NIFL Premier Intermediate League]]: 1**
* 2021–2022
; **[[Steel & Sons Cup]]: 2**
* 2017–2018, 2021–2022
; **[[Northern Amateur Football League|Northern Amateur League]]: 5**
* 2005–2006, 2008–2009, 2009–2010, 2010–2011, 2012–2013
;**[[Northern Amateur Football League#List of Border Cup winners|Border Cup]]: 1**
* 2005–2006

## Sezonai

|}
Šaltiniai: 

## Spalvinė gama

## Apranga
; Sportinės aprangos pokyčiai.
* Namuose rungtyniavo balta žalia apranga.
* Nike aprūpina klubą apranga.

## Išnašos

## Nuorodos
* Oficiali klubo svetainė 
* facebook paskyra
* SOCCERWAY 
* FLASHSCORE
* NIF Football League
* Globalsportsarchive
Ašmintos daugiafunkcis centras

**Ašmintos daugiafunkcis centras** yra Ašmintos kaime (Prienų rajonas). Dabar tai Prienų Ąžuolo progimnazijos skyrius, anksčiau buvo Prienų „Nemuno“ pradinės mokyklos skyrius. Mokykloje veikia biblioteka.

## Istorija
Ašmintos mokykla įsteigta 1923 m. Jono Banionio sodyboje. 1941 m. pastatas sudegė, mokykla persikėlė į Antano Bartkevičiaus sodybą. 1946–1963 m. mokykla veikė Krikščiūnų sodyboje. Nuo 1963m. iki šiol mokykla gyvuoja perstatytame Ašmintos dvaro pastate.

## Šaltiniai

## Nuorodos
* Mokyklos svetainė
2022 m. pasaulio moterų bokso čempionatas

**2022 m. pasaulio moterų bokso čempionatas** – Tarptautinės bokso asociacijos organizuotas geriausių pasaulio moterų bokso čempionatas, kuris vyko gegužės 8 d. – gegužės 20 d.Turkijoje.

Reaguojant į 2022 m. Rusijos invazija į Ukrainą, čempionate neleista startuoti atletams iš Rusijos ir Baltarusijos.

2022 m. čempionate dalyvavo rekordinis 310 boksininkių iš 73 šalių skaičius. Čempionato programa taip pat išaugo nuo 10-ies svorio kategorijų iki 12-os svorio kategorijų. Pasaulio čempionato nugalėtojoms ir prizininkėms buvo išdalintas rekordinis piniginis prizas – 2,4 mln. $. Piniginės premijos nugalėtojoms buvo tokio pat dydžio kaip ir prieš metus vykusiame pasaulio vyrų bokso čempionate. Čempionato nugalėtojos pelnė 100 tūkst. $, vicečempionės pelnė 50 tūkst. $, o bronzos medalininkėms atiteko 25 tūkst. $.

Gabrielė Stonkutė tapo pirmąją Lietuvos boksininke moterimi pelniusia pasaulio čempionatų medalį. Pirmuosius istorinius medalius taip pat laimėjo Uzbekijos, Ispanijos, Kosovo, Alžyro ir Mozambiko rinktinės.

## Medalių lentelė

## Medalininkai

## Lietuvos komanda
Vido Bružo ir Vinco Murausko treniruojamai Lietuvos moterų rinktinei pasaulio čempionate atstovavo trys boksininkės.

## Dalyvaujančios šalys
310 boksininkės iš 73 šalių dalyvavo čempionate:

#  (4)
#  (5)
#  (4)
#  (10)
#  (1)
#  (2)
#  (4)
#  (6)
#  (1)
#  (4)
#  (1)
#  (1)
#  (1)
#  (7)
#  (4)
#  (4)
#  (5)
#  (3)
#  (2)
#  (4)
# Specialioji komanda (2)
#  (2)
#  (5)
#  (7)
#  (2)
#  (1)
#  (1)
#  (4)
#  (12)
#  (9)
#  (8)
#  (8)
#  (12)
#  (10)
#  (1)
#  (1)
#  (1)
#  (1)
#  (3)
#  (1)
#  (3)
#  (9)
#  (6)
#  (2)
#  (4)
#  (1)
#  (1)
#  (1)
#  (1)
#  (8)
#  (5)
#  (5)
#  (1)
#  (2)
#  (6)
#  (1)
#  (1)
#  (1)
#  (8)
#  (10)
#  (5)
#  (2)
#  (4)
#  (6)
#  (1)
#  (2)
#  (12) (šeimininkai)
#  (12)
#  (8)
#  (10)
#  (5)
#  (1)
#  (2)

* Baltarusijos ir Rusijos boksininkėms neleista dalyvauti pasaulio čempionate.

## Šaltiniai

## Nuorodos
* Oficiali svetainė
Jaunystė

**Jaunystė** – žmogaus amžiaus tarpsnis tarp vaikystės ir suaugystės (iki 25–30 m.).

Jaunystė yra socialinis konstruktas. Sąvoka nebūtinai apibūdinamas biologiniu atžvilgiu jaunas žmogus. Istoriškai įprasta, kad jaunystės pabaigą žymi santuoka ir su ja susijusi suaugusio žmogaus socialinė padėtis. Ankstyvojo modernizmo paveiktoje Europoje buvo manoma, kad ir ankstyvojoje paauglystėje buvo galima tapti suaugusiuoju ir prarasti jaunuolio statusą nepaisant sąlygiškai jauno amžiaus.

## Išnašos
Flipazė

**Flipazės** () – transmembraniniai lipidų pernešimo baltymai, esantys membranoje ir priklausantys ABC pernešėjams arba P4 tipo ATPazių šeimoms. Jos padeda fosfolipidų molekulėms judėti tarp dviejų ląstelės membraną sudarančių lapelių (skersinė difuzija, dar vadinama perėjimu *„flip-flop“*). Galimybę aktyviai palaikyti asimetrinį molekulių pasiskirstymą fosfolipidų dvisluoksnyje XX a. septintojo dešimtmečio pradžioje numatė Markas Bretscheris. Nors fosfolipidai greitai difunduoja membranos plokštumoje, jų polinės galvutės grupės negali lengvai pereiti per hidrofobinį dvisluoksnio centrą, todėl jų difuzija šiame matmenyje yra ribota. Kai kurios flipazės, dažnai vietoj jų vadinamos skramblazėmis, jos nepriklauso nuo energijos ir yra dvikryptės, sukeldamos grįžtamąją fosfolipidų pusiausvyrą tarp abiejų membranos pusių, o kitos priklauso nuo energijos ir yra vienakryptės, naudodamos ATP hidrolizės energiją fosfolipidams transportuoti pageidaujama kryptimi. Flipazės apibūdinamos kaip pernešėjai, kurie perkelia lipidus iš egzoplazminio į citozolinį paviršių, o flopazės – atvirkštine kryptimi.

Daugelis ląstelių išlaiko asimetrinį fosfolipidų išsidėstymą tarp citoplazminio ir egzoplazminio membranos lapų. Asimetrijos praradimas, ypač anijoninio fosfolipido fosfatidilserino atsiradimas egzoplazminiame paviršiuje, gali būti ankstyvas apoptozės indikatorius ir eferocitozės signalas.

## Šaltiniai
Čanakalės 1915-ųjų metų tiltas

**Čanakalės 1915-ųjų metų tiltas** () arba ***Dardanelų tiltas*** (*Çanakkale Boğaz Köprüsü*) – kabamasis tiltas šiaurės vakarų Turkijoje, Čanakalės ile, piečiau Lapsekio ir Gelibolu miestų. Nutiestas per Dardanelų sąsiaurį ir jungia Europą su Azija. Tiltas statytas 2017–2022 m., o oficialiai atidarytas 2022 m. vasario 26 d. Pavadintas „1915-ųjų“ metų vardu pagal tais metais Dardaneluose įvykusį I pasaulinio karo jūrų mūšį, kuriame Osmanai nugalėjo jungtines britų ir prancūzų pajėgas.

Čanakalės 1915-ųjų metų tiltas tapo ilgiausiu kabamuoju tiltu pasaulyje – jis aplenkė ligtol ilgiausią, 1998 m. statytą Akašio Kaikio tiltą Japonijoje. Ilgiausias Čanakalės tilto tarpas tarp ramtų – 2023 m, bendras ilgis – 4608 m, plotis – 45,06 m, paties tilto konstrukcijos aukštis – 334 m, didžiausias tarpas po tiltu – 70 m.

Tiltą suprojektavo tarptautinis konsorciumas „COWI A/S“ ir Pietų Korėjos kompanija „Pyunghwa Engineering Consultants“, o pastatė Pietų Korėjos ir Turkijos rangovai. Statybos darbai kainavo ~2,5 mlrd. eurų.

Čanakalės 1915-ųjų metų tiltas yra Kynali–Balykesiro plento dalis, ir jungia Rytų Trakiją su Mažąja Azija. Tai pirmasis tiltas per Dardanelus ir šeštoji jungtis tarp europinės ir azijinės Turkijos dalių (anksčiau pastatyti 3 tiltai ir du tuneliai per Bosforą).

## Šaltiniai
Lankupių šliuzas

**Lankupių šliuzas** – šliuzas, įrengtas Vilhelmo kanalo pradžioje, Lankupiuose, kur Vilhelmo kanalas jungiasi su Minija. Pastatytas 1863 m. pradėjus kasti kanalą. Tai vienintelis Lietuvos teritorijoje esantis šliuzas, paskelbtas technikos paminklu. Kaip Karaliaus Vilhelmo kanalo statinių komplekso dalis, įtrauktas į Kultūros vertybių registrą.

Šliuzo kameros ilgis – 157 m, plotis – 25 m, grimzlė – 1,25 metro, abiejuose galuose – 11 m pločio varstomieji vartai. Kameros ilgis didesnis, nei įprasta, nes šliuzu buvo plukdomi sieliai. Šalia šliuzo – vandens pokyčius žymintis matuoklis, raudonų plytų Lankupių šliuzo meistro sodyba, kur gyveno laivybą reguliavęs meistras. Nurodoma, kad 1872–1885 m. Lankupių šliuzo meistru buvo Wilhelm Huwe; išlikusi Lankupių šliuzo meistro sodyba pastatyta maždaug 1909 m.

Šliuzas įrengtas, kad būtų išlyginti dideli vandens lygio skirtumai, patvinus Minijai, nes antraip potvynių vanduo būtų tekėjęs į kanalą, būtų susidariusi didelė srovė, trukdžiusi plukdyti prekes.

1960–1961 m. Lankupių šliuzas buvo atnaujintas.

Lankupių šliuzas naudojamas ir šiais laikais per Minijos pavasario ir rudens potvynius – Vilhelmo kanalo šlaitai gerokai žemesni, tad jame vandens lygis nuo įprasto gali pakilti ne daugiau nei apie pusę metro. Dėl to šliuzas uždaromas (procesas trunka apie 2 valandas).

## Išnašos
Dugė Beipano upės tiltas

**Dugė Beipano upės tiltas** () – vantinis tiltas Kinijos Liaudies Respublikoje, ties Guidžou ir Junano provincijų riba, nutiestas virš Beipandziango upės kanjono. Tiltas yra greitkelyje G56 Hangdžou–Ruili tarp Siuanvėjaus ir Šuičengo miestų, ties Dugė gyvenviete. Tiltas statytas 2011–2016 m., oficialiai atidarytas 2016 m. gruodžio 29 d.

Dugė tilto bendras ilgis 1340 m, didžiausias atstumas tarp ramtų – 720 m, konstrukcijos aukštis – 269 m, didžiausias tarpas po apačia – 565 m. Pagal šį matmenį tai yra aukščiausias tiltas pasaulyje.

## Šaltiniai
Didysis Akašio sąsiaurio tiltas

**Didysis Akašio sąsiaurio tiltas** () – Honšiū saloje esantį Kobės miestą ir Ivają Avadžio saloje jungiantis kabamasis tiltas. Tiltas yra Kobės-Avadžio-Naruto automagistralės dalis ir kerta galingomis srovėmis pasižymintį Akašio sąsiaurį. Tilto statyba pradėta 1988 m. ir užbaigta 1998 m. 1995 m. sausį Kobę supurtęs stiprus Hanšino žemės drebėjimas didesnės žalos statomam tiltui nepadarė. Nuo 1998 m. iki 2022 m. tai buvo ilgiausias kabamasis tiltas pasaulyje. Tilto ilgis – 3911 metrų. Iki tilto pastatymo per sąsiaurį kėlė keltai.

Viso tilto statybai išleista 500 mlrd. jenų (3,6 milijardo JAV dolerių 1998 m. valiutų kursu). Tikimasi, kad laikui bėgant tilto statybai išleista suma atsipirks – per tiltą kasdien pravažiuoja apie 23 000 transporto priemonių, kurių kiekviena turi sumokėti 2300 jenų mokestį.

Tilto dizaineris – japonų inžinierius Satošis Kašima.

## Šaltiniai
Įvykių horizonto teleskopas

**Įvykių horizonto teleskopas** (ang. *Event Horizon Telescope*) – didelių radioteleskopų, išdėstytų skirtingose žemės vietose, tinklas. Šį teleskopų tinklą sudaro 8 radioteleskopai. 

Įvykių horizonto teleskopo projektas buvo pradėtas 2009 m. Projekte dirba apie 300 mokslininkų, 60 institucijų 20-yje pasaulio šalių.

2019 m. balandžio 10 d. projekto dalyviai paviešino pirmąją juodosios bedugnės nuotrauką Mesjė 87 galaktikoje. 2021 m. kovą mokslininkai paviešino naują Mesjė 87 juodosios bedugnės nuotrauką poliarizuotoje šviesoje.

2022 m. gegužės 12 d. Įvykių horizonto teleskopo komanda paskelbė pirmąją supermasyvios juodosios bedugnės Šaulio A* nuotrauką Paukščių Tako centre. Ši bedugnė yra 27 000 šviesmečių atstumu nuo Žemės.

Ateityje planuojama išplėsti projektą pridedant naujų teleskopų bei atliekant trumpesnių bangų tyrimus.

## Šaltiniai

## Nuorodos
*Oficiali svetainė
Rosarijo–Viktorijos tiltas

**Rosarijo–Viktorijos tiltas** (), oficialiai ***Švč. Rožinio Mergelės tiltas*** (*Puente Nuestra Señora del Rosario*) – tiltų, dambų ir viadukų grandinė, kertanti Paranos upę Argentinoje tarp Rosarijo (Santa Fė provincija) ir Viktorijos (Entre Rioso provincija) miestų. Driekiasi tuojau į šiaurę nuo Rosarijo (ties Granadero Baigorijo miestu), kelyje RN-174. Sudaro pats tiltas per Paranos upę ir tolesnė tiltų bei dambų sistema per pelkėtą Paranos deltą.

Paties tilto ilgis 4098 m (visos tiltų grandinės – 12,2 km), didžiausias atstumas tarp ramtų – 350 m, didžiausias tarpas po tiltu – 50 m.

Tilto projektavimo ir statybų darbai pradėti 1997–1998 m., bet sustojo dėl 2001 m. Argentinos ekonominės krizės. Rosarijo–Viktorijos tiltas atidarytas 2003 m. gegužės 22 d.

## Šaltiniai
Remanso tiltas

**Remanso tiltas** () – sijinis tiltas Paragvajuje, kertantis Paragvajaus upę Mariano Roke Alonso ir Remansito (piečiau Vilja Hajeso). Jungia rytinę ir vakarinę Paragvajus puses (Paraneniją ir Gran Čaką). Tiltu eina Transčako plentas iš Asunsjono į Čako miestus. Remanso tiltas kartu su Nanavos tiltu Konsepsjone yra vieninteliai, jungiantys abi šalies dalis.

Tiltas statytas 1975–1979 m. ispanų bendrovės *Entrecanales y Távora*.

## Šaltiniai
Trajano tiltas

**Trajano tiltas** (, , ) – buvęs romėnų tiltas per Dunojaus žemupį, stovėjęs į rytus nuo Geležinių Vartų, ties dabartiniais Serbijos ir Rumunijos miestais Kladovu bei Drobeta-Turnu Severinu.

Tiltas 103–105 m. pastatytas Romos imperatoriaus Trajano nurodymu, kad būtų lengviau teikti paramą romėnų legionams besikovusiems Dakijoje. Tiltą suprojektavo nabatėjų kilmės architektas Apolodoras Damaskietis. Trajano tiltas buvo akmeninis arkinis tiltas, kurio ilgis siekė 1135 m, plotis 15 m, aukštis nuo vandens lygio – 19 m. Tiltą palaikė 20 taurų, o abiejuose tilto galuose stovėjo kariniai įtvirtinimai (kastrumai) – vienas vadintas Pontu, kitas Drobeta. Pastarojoje pusėje ant tilto stovėjo bronzinė Trajano statula.

Tilto statyboms, nusekus Dunojaus vandeniui, upės tėkmė nukreipta kanalu pro Kliučo sritį, šalia dabartinio Mala Vrbicos kaimo. Pradžioje į upės dugną įkasti mediniai stulpai, o tada aptepti moliu – sukurti taurų karkasai. Į juos pridėta akmenų, o paskui visa konstrukcija apmūryta plytomis (ant jų išlikę darbus vykdžiusių romėnų legionų bei kohortų pavadinimai). Greta tilto statybos taip pat kasti kanalai, kuriais siekta palengvinti laivybą per pavojingą Geležinių Vartų tarpeklį.

Tiltą vėliau sunaikino Trajano įpėdinis Adrianas, greičiausiai baimindamasis, jog juo pasinaudos barbarai. Tuo tarpu tilto taurai liko po vandeniu ir kartais pasimatydavo smarkiai nusekus vandeniui. 1906 m. du taurai nugriauti, kad nekliudytų laivybai. Pastačius Geležinių Vartų užtvanką, vandens lygis ties tiltu pakilo, ir taurai atsidūrė giliai po vandeniu. Ekspozicijai palikti tik abiejuose krantuose buvę taurai.

## Šaltiniai
Aleksijus II

**Aleksijus II** (**Aleksejus Michailovičius Ridigeris**, , ; 1929 m. vasario 23 d. Taline, Estija – 2008 m. gruodžio 23 d. Maskvoje, Rusija) – Rusijos stačiatikių bažnyčios vyskupas, 1990–2008 m. – Maskvos ir visos Rusios patriarchas.

1997 m. buvo apdovanotas LDK Gedimino ordino Didžiuoju kryžiumi. Taip pat buvo apdovanotas ir kitais ordinais.

## Biografija
Aleksijus II gimė Taline, Estijoje. Tėvas – Michailas Ridigeris (1902–1962) – vokiečių bajorų kilmės Rusų stačiatikių bažnyčios protoirėjus, motina – Jelena Pisariova (1902–1959) – religinė veikėja. Nuo pat vaikystės norėjo tapti kunigu, 1941–1944 m. tarnavo altorininku. 1945–1946 m. tarnavo altorininku ir zakristijonu Talino Aleksandro Neviškio sobore. 1947 m. įstojo į Leningrado dvaisinę seminariją. Tęsė studijas Leningrado dvasinėje akademijoje. 1950 m. įšventintas kunigu.

1950 m. balandžio 11 d. Aleksejus Ridigeris vedė buvusią klasiokę Verą Aleksejevą, tačiau tais pačiais metais išsiskyrė. Po kurio laiko vedė Verą Mianik, abudu užaugino 3 vaikus.

1990–2008 – Maskvos ir visos Rusios patriarchas. 1997 m. lankėsi Lietuvoje.

Mokėjo rusų, estų ir vokiečių kalbas.

Mirė 2008 m. gruodžio 23 d.

## Šaltiniai
Dervišų šokis

**Dervišų šokis** arba **sufijų šokis** – fiziškai aktyvios meditacijos forma, paplitusi tarp kai kurių sufijų grupių ir tebepraktikuojama sufijų Mevlevi ir kitų ordinų dervišų, musulmonų asketų, sufizmo praktikuotojų. Šokio esmė – ilgai sukantis apie savo ašį įeiti į transo būseną.

Šio ritualinio šokio ištakos siekia 1273 m., kai Konijos mieste, dabartinėje Turkijos teritorijoje buvo įkurta brolija, atliekanti šį šokį.

Besisukančių dervišų šokis yra vadinamas sema. Jis simbolizuoja mistinę vidinę žmogaus kelionę link tobulybės, atsisakant savo *[[ego]]*. Tokia šokio meditacija siekiama ugdyti dervišų sąmoningumą. Sema rituale kiekvienas judesys, garsas, daiktas ar aprangos detalė turi savo prasmę. Ceremoniją sudaro 4 dalys: muzikinė įžanga, dervišų nusilenkimas vienas kitam, keturi selamai (dervišų šokis), baigiamoji malda (citata iš Korano). Dervišai pradeda suktis į kairę pusę aplink savo ašį sukryžiavę rankas ant krūtinės. Tai simbolizuoja vienį su Dievu. Vėliau, delnu į viršų, aukštyn iškelia dešinę ranką. Tai reiškia iš Dievo gaunamą palaiminimą. O per delnu žemyn pasuktą kairę ranką – ta malonė perduodama žemei ir žmonėms.

2005 m. UNESCO pripažino semą esant žmonijos žodinio ir nematerialaus paveldo šedevru.

## Šaltiniai
Rūdiškių sinagoga

**Rūdiškių sinagoga** – buvusi sinagoga Rūdiškėse (Trakų rajonas). Į buvusią sinagogos vietą Rūdiškių centre veda taisyklinga medžių alėja. Pati sinagogos vieta apleista, apaugusi krūmais.

## Istorija

1883 m. žydų skaičiui Rūdiškėse augant buvo pastatyta pirmoji, o 1904 m. – antroji sinagoga. 1918–1919 m. šiauriniame Rūdiškių pakraštyje įkurtos Rūdiškių žydų kapinės. XX a. 3-ajame dešimtmetyje Rūdiškėse gyveno apie 300 žydų, kurie turėjo 44 medinius ir vieną mūrinį miesto pastatą. Jie vertėsi medienos prekyba ir medžio apdirbimu, turėjo ~20 parduotuvių (galanterijos, ūkinių ir maisto prekių), kepyklą, skerdyklą, teikė siuvėjo, batsiuvio, dažytojo, stiklininko, skardininko paslaugas. 8 žydų šeimos pas aplinkinių kaimų gyventojus už mokestį sėjo rugius, avižas, grikius, sodino bulves. Dirbančio jaunimo organizacijai priklausė dramos būrelis ir pučiamųjų orkestras.

Užėjus naciams, 1941 m. rugsėjo 23 d. Rūdiškių žydai buvo uždaryti sinagogoje, o kitos dienos rytą pėsčiomis išvaryti į Trakus, į Varnikų mišką, kur buvo sušaudyti.

Sovietmečiu erdvi sinagoga buvo kultūros namai, joje veikė biblioteka. 2001 m. pastatas sudegė.

## Šaltiniai
Sky Bridge 721 tiltas

**Sky Bridge 721 tiltas** – 721 metrų ilgio ir 95 metrų aukščio kabamasis tiltas Čekijoje, Ūsčio prie Orlicės rajone, Sudetų kalnuose. Šis tiltas pradėtas statyti 2021 m. ir atidarytas 2022 m. gegužės 13 d. Jis tapo ilgiausiu tokio tipo tiltu pasaulyje.

Tiltas įrengtas Kralicki Snežniko kalnuose, Sudetuose, rytų Bohemijoje. Nuo tilto atsiveria vaizdingas aplinkinių kalnų reginys. Tiltas jungia du kalnus 1125 ir 1135 m aukštyje. Vienu metu ant tilto leidžiama būti iki 500 žmonių.

Tiltas yra edukacinio žygio „Laiko tiltas“ dalis, kurį įrengė valstybinė kompanija „LESY ČR“ ir vienas iš šalies muziejų.

## Šaltiniai
Semeliškių Švč. Mergelės Marijos Nekaltojo Prasidėjimo koplyčia

**Semeliškių Švč. Mergelės Marijos Nekaltojo Prasidėjimo koplyčia** – koplyčia, esanti Semeliškėse, Elektrėnų savivaldybėje. Ji stovi prie Semeliškių šv. Lauryno bažnyčios, šventoriaus tolimajame kampe. Naudojama procesijų ir kito bažnytinio inventoriaus laikymui.

Koplyčios priekiniame fasade virš įėjimo įtaisytas šventosios atvaizdas. Gretimą šv. Lauryno bažnyčią puošia Trakų Dievo Motinos atvaizdo kopija (apie 1664 m.), kuri yra pamaldumo Švč. Mergelei Marijai ženklas. Ji kabo iš kairės prie didžiojo altoriaus. Tuo tarpu šventoriaus koplyčia papuošta Čenstakavos Dievo Motinos kopija.  

## Istorija

Šventoriuje koplyčios pastatymo metais laikomi 1857 m. Kaip tikėjimo tiesą popiežius Pijus IX 1854 m. patvirtino Marijos Nekaltojo prasidėjimo dogmą. Po 3 metų būtent tuo vardu Semeliškėse pavadinta koplyčia ir religinė brolija, kuri rūpinosi procesijomis ir laidotuvėmis. Dievo Motinos pamaldumo tradicija iš Semeliškių plito po Lietuvą. Tuo metu brolijos laidojimo reikmėms pastatyta koplyčia buvo šventoriaus kapinėse, kurios vėlesniais metais iškeltos. Sovietmečiu naudota kaip sandėlis, prie galinės sienos buvo pristatyta stoginė malkoms (tuo metu tvoros nebuvo), automobiliui laikyti.

2017 m. pasitinkant Švč. Mergelės Marijos nekalto prasidėjimo koplyčios 160-ąsias metines, parapijos klebono Gintauto Antano Jančiausko rūpesčiu, koplyčia suremontuota: gontų stogas perdengtas skarda, pastatas sutvarkytas ir perdažytas. Koplyčios priekyje virš keturių kolonų portiko, trikampiame frontone buvęs stačiakampis langelis panaudotas kilmingam tikslui – į angą įstatytas šimtametis Dievo Motinos atvaizdas su apkaustais. Jis buvo klebono surastas pastarųjų metų bažnyčios remontų metu.

## Šaltiniai
Beždžionių tiltas

**„Beždžionių tiltas“** (arba ***paprastasis kabamasis tiltas***) – paprasčiausios konstrukcijos tiltas be ramtų, tvirtinamas kokiais nors lynais ar virvėmis iš abiejų pusių. Toks tiltas būna hiperboliškai išlinkęs žemyn („U“ formos), todėl juo judant, jis ima siūbuoti. Dėl lengvos konstrukcijos ir siūbavimo „beždžionių tiltai“ tinkami tik pėsčiųjų eismui, jei tiltas kiek tvirtesnis – taip pat gyvulių perganai, dviračių ar mopedų eismui.

Tokio tipo tiltai tinkami statyti ten, kur abu upės krantai yra pakankamai statūs, kad žemyn nusviręs tiltas būtų pakankamai aukštai virš vandens. Seniausi „beždžionių tiltai“ pinti iš virvių (iki šių laikų išlikę inkų virviniai tiltai Peru), fikusų šaknų („gyvieji tiltai“ Meghalajoje). Seniausi kabamieji virviniai tiltai minimi Hanių dinastijos šaltiniuose – tokių būta Himalajuose, Tibete. Vėliau vietoje virvių pradėtos naudoti grandinės (XV–XVIII a. Kinijoje), o nuo XIX a. tam tikslui pradėti naudoti plieniniai trosai.

Pagal konstrukciją patys paprasčiausi „beždžionių tilto“ pirmtakai arba analogai yra tiesiog permesta virvė – ja pereinama balansuojant arba kabinantis rankomis. Vietomis, kur būdingi skardingi šlaitai, naudojamasi segtuvais, kuriais prisitvirtinama prie troso ir leidžiamasi žemyn, tada iš inercijos užkylama į viršų (). Tuo tarpu pats paprasčiausias „beždžionių tiltas“ – virvė ar trosas bei dvi papildomos virvės iš šonų kaip turėklai (rečiau viena virvė viršuje laikymuisi). Visgi dažniausiai tokio tipo tiltai turi tvirtą pagrindą – lentas ar kokias nors plokštes. Dabar dažniausiai statomi pusiau sutvirtinti „beždžionių tiltai“ – lentų danga arba metalinės plokštės sujungiamos į vientisą karkasą, todėl toks tiltas mažiau siūbuoja ir gali atlaikyti didesnį svorį.

Greta praktinės reikšmės, „beždžionių tiltai“ tapę ir turistine atrakcija, dažnai statomi kaip apžvalginiai, turistinių trasų objektai. Ilgiausias pasaulyje „beždžionių tiltas“ yra Čekijoje 2022 m. turistinės paskirties Sky Bridge 721 tiltas.

Lietuvoje yra ~80 kabamųjų pėsčiųjų tiltų: didžiausi tokie tiltai yra per Nerį (ties Buivydžiais, Santaka, iki 2020 m. buvo ties Liucionimis), per Šventąją (Mikierių tiltas, tiltas ties Antaliepte), Dubysą (ties Ariogala), Šušvę (šalia Josvainių), Merkį (ties Mardasavu, Puvočiais), Jūrą (ties Pajūriu, |Gudlaukiu, Kvėdarna), Ventą (ties Viekšniais, Papile), Nevėžį (ties Vadaktėliais, Surviliškiu). Ilgiausias kabamasis tiltas yra 130 m ilgio, 1,4 m pločio, metalinis lentomis dengtas Lankupių tiltas per Miniją.


Albania suspension bridge.jpg|Metalinėmis plokštėmis dengtas kabamasis tiltas Albanijoje
Tsingy DSCN1454.jpg|Kabamasis tiltas per tarpeklį Madagaskare
1 Rangthylliang 1.JPG|Gyvasis šaknų tiltas Meghalajoje, Indijoje
CapilanoBridge.jpg|Kabamasis lajų takas – Kapilano tiltas Britų Kolumbijoje (Kanada)


## Šaltiniai
Hasan Piker

**Hasan Doğan Piker** (g. 1991 m. liepos 25 d.), dar žinomas kaip **HasanAbi** – turkų kilmės amerikietis „Twitch“ transliuojamo turinio kūrėjas ir kairiųjų pakraipų politikos komentatorius. Anksčiau jis dirbo laidos „The Young Turks“ žurnalistu ir prodiuseriu, „HuffPost“ apžvalgininku. Šiuo metu jis yra vienas iš daugiausiai žiūrovų ir prenumeratorių turinčių „Twitch“ transliuojamo turinio kūrėjų, kuris skelbia naujienas, žaidžia įvairius kompiuterinius žaidimus ir diskutuoja apie politiką iš socialistinės perspektyvos.

## Ankstyvasis gyvenimas

Jis gimė turkų kilmės tėvų šeimoje Naujajame Džersyje, ir užaugo Stambule, Turkijoje. 

Grįžęs į Jungtines Amerikos Valstijas, Piker mokėsi Majamio universitete, vėliau persikėlė į Rutgerso universitetą, kur 2013 m. su pagyrimu baigė politikos mokslus ir komunikacijos studijas.

## Politinės pažiūros
Piker yra vadinamas progresyviuoju, kairiuoju ir demokratiniu socialistu. Jis pasisako už demokratiją darbo vietoje,  feminizmą, LGBTQ+ teises, ginklų kontrolę, pasisako prieš karą, Amerikos imperializmą ir islamofobiją.

2016 m. ir 2020 m. Piker rėmė Berni Sanderso pirmines prezidento rinkimų kampanijas ir atvirai kritikavo tiek Demokratų, tiek Respublikonų partijas.

## Išnašos
516 Arokos tiltas

**516 Arokos tiltas** – kabamasis pėsčiųjų tiltas (vad. beždžionių tiltas) šiaurinėje Portugalijoje, prie Arokos miestelio, Aveiro rajone.

Šio 516 m ilgio, 1,2 m pločio tilto siūbuojanti ažūrinė metalinė konstrukcija 175 m aukštyje sujungė Paivos upės slėnio krantus, tiltas laikomas plieninių trosų ir dviejų V formos betoninių bokštų, kurie stovi abiejose slėnio pusėse. Teigiama, kad tiltą įkvėpė inkų tiltai per Andų kalnų slėnius, jį projektuojant pasitelkta tibetietiška beatraminė tiltų statybos tradicija. Tiltas yra Arokos geologinio parko, įtraukto į UNESCO pasaulio paveldo sąrašą, teritorijoje.

Tiltą projektavo Portugalijos ne pelno organizacija „Statybos, energetikos, aplinkos ir tvarumo mokslinių tyrimų ir technologinės plėtros institutas“ (*Itecons*), o statybos darbus atliko kompanija „Conduril – Engenharia SA“. Tilto statybos užtruko dvejus metus, darbai atsiėjo 2,3 mln. €.

## Istorija

Tiltas atidarytas 2021 m. gegužės pradžioje, tuo metu tai buvo ilgiausias pasaulyje kabamasis pėsčiųjų tiltas.

## Šaltiniai
Jurijus Afanasjevas

**Jurijus Afanasjevas** (, 1934 m. rugsėjo 5 d. Mainoje, Rusijos TFSR, Tarybų Sąjunga – 2015 m. rugsėjo 14 d. Maskvoje, Rusija) – TSRS ir Rusijos politikas ir istorikas. Maskvos valstybinio istorijos ir archyvų instituto rektorius (1986–1991), Rusijos valstybinio humanitarinio universiteto įkūrėjas, rektorius (1991–2003) ir prezidentas (2003–2006). 1957 m. baigė Maskvos universiteto istorijos fakultetą.

1992 m. rugsėjo 1 d. buvo apdovanotas Sausio 13-osios atminimo medaliu, o 2001 m. kovo 27 d. – LDK Gedimino ordino Komandoro kryžiumi.

## Apdovanojimai

* Garbės legiono ordino kryžius (Pranzūzija);
* Sausio 13-osios atminimo medalis (Lietuva, 1992);
* LDK Gedimino ordino Komandoro kryžius (Lietuva, 2001);
* Trijų žvaigždžių IV laipsnio ordinas (Latvija, 2001);
* Poliarinės I laipsnio žvaigždės ordinas (Švedija, 2004);
* Ordinas „Už nuopelnus Lenkijos Respublikai“ (Lenkija, 2003);
* Marijos žemės kryžiaus ordinas (Estija, 2005).

## Šaltiniai
Vilnijos vartai

**Vilnijos vartai** – regioninė kraštotyros informacijos internetinė svetainė, kurioje pateikiama vienoje vietoje sutelkta ir susisteminta, išliekamąją vertę turinti ir bibliografiniais sąrašais paremta informacija apie Vilniaus apskrities vietoves, žymius žmones ir apskrities bibliotekose parengtus kraštotyros darbus. Dalis bibliotekose sukauptos medžiagos yra unikali, nepublikuota medžiaga, prieinama tik vietiniams vartotojams, todėl siekiama išteklius perkelti į elektronines laikmenas. Daugelyje apskrities bibliotekų kraštotyros informacija pateikiama šių įstaigų svetainėse. 

Vilniaus apskrities Adomo Mickevičiaus viešoji biblioteka nuo 2008 m. partnerystės principu dirba kartu su visomis aštuoniomis Vilniaus apskrities savivaldybių viešosiomis bibliotekomis: 
* Elektrėnų savivaldybės viešoji biblioteka
* Šalčininkų rajono savivaldybės viešoji biblioteka
* Širvintų rajono savivaldybės viešoji biblioteka
* Švenčionių rajono savivaldybės viešoji biblioteka
* Trakų rajono savivaldybės viešoji biblioteka
* Ukmergės rajono savivaldybės Vlado Šlaito viešoji biblioteka
* Vilniaus rajono savivaldybės viešoji biblioteka
* Vilniaus miesto savivaldybės centrinė biblioteka

Bendrą svetainės turinio kūrimo darbą organizuoja Vilniaus apskrities Adomo Mickevičiaus viešosios bibliotekos bibliografai. Duomenų bazės turinys nuolat pildomas, taisomi pastebėti netikslumai. Renkant medžiagą prioritetas teikiamas spausdintiems šaltiniams. Duomenų bazė sudaryta iš trijų dalių: 
* **Vietovės**. Pateikiama informacija  bei apžvelgiama literatūra ir šaltiniai apie Vilniaus apskritį ir jai priklausančias vietoves.
* **Asmenybės**. Rašomos biogramos vietovėms nusipelniusių asmenų, apdovanotų įvairiomis vietinėmis nominacijomis, taip pat žymių žmonių, kurių atminimas įamžintas Vilniaus apskrities vietovėse, jiems čia įsteigti memorialiniai muziejai, atidengti paminklai ar memorialinės lentos.
* **Kraštotyros darbai**. Pateikiami apskrities kraštotyrininkų parengtų darbų sąrašai bei vertingesnių darbų (rankraštinių arba publikuotų nedideliu tiražu) skaitmeniniai variantai.

Svetainės interaktyviame žemėlapyje sužymėti Vilnijos krašto objektai – kulto pastatai, gamtos objektai, paminklai žymiems žmonėms, memorialinės lentos, skulptūros, muziejai, kapinės, archeologijos, architektūros, istorijos paminklai. Sudaryta galimybė pasirinkti maršrutą pagal tam tikrą temą. Atnaujintoje svetainėje įdiegta rubrika „Bičių korys“, skirtas skaitytojų dalinimuisi asmeninėmis ir žiniomis apie savo gyvenamąsias vietoves.

## Autorių teisės

Svetainės turiniu galima naudotis tik nekomerciniais tikslais, atsižvelgiant į galiojančius  autorių teises ir gretutines teises ginančius įstatymus, būtinai nurodant šaltinį – svetainę „Vilnijos vartai“.

## Šaltiniai

## Nuorodos
* Oficiali svetainė
* ''Facebook'' paskyra
* Metodiniai nurodymai rengiantiems tekstus duomenų bazei „Vilnijos vartai“
Thesprotos FC

**Thesprotos Football Club**, kaip žinomas **Athlitikos Syllogos Thesprotos** bei **Thesprotos Igoumenitsas** pavadinimais – Graikijos futbolo klubas iš Igumenicos, Tesprotijos nomo, Epyro periferijoje.

## Istorija
Klubas įkurtas 1948 m. Ilgą laiką žaidė žemesniuose divizionuose.

2021–2022 metų sezone rungtyniavo Antrojoje Superlygoje. 2022–2023 m. rungtyniavo Antrojoje Superlygoje.

## Pasiekimai
;**[[Delta Ethniki]] (Ketvirtasis Divizionas)**
* **Nugalėtojai (1):** 1998–1999 m.

## Sezonai

|}

## Apranga
;Sportinės aprangos pokyčiai:
* Namuose žaidžia geltona juoda apranga. 

## Garsesni žaidėjai
*  Felipe Gomes
*  Ján Lazorík
*  Giorgos Kapouranis
*  Manolis Skoufalis

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Almopos Aridea FC

**Almopos Aridea Football Club** – Graikijos futbolo klubas iš Aridėjos, Pelos nomo, Centrinės Makedonijos periferijoje.

Dar žinomas **Athlitikos Podosfairikos Omilos Almopos Aridea** bei **Αλμωπός Αριδαίας** pavadinimais. 

## Istorija
Klubas įkurtas 1926 m. Ilgą laiką žaidė žemesniuose divizionuose.

2021–2022 m. sezone rungtyniavo Antrojoje Superlygoje.

2022–2023 m. sezone rungtyniavo Antrojoje Superlygoje.

## Pasiekimai

; **[[Gamma Ethniki|Trečiasis Divizionas]]: 1**
* 1983–1984

; **Ketvirtasis Divizionas: 1**
* 2019–2020

; **Pella FCA nugalėtojaiai: 6**
* 1971–1972, 1987–1988, 1999–2000, 2000–2001, 2012–2013, 2015–2016

; **Pella FCA Cup nugalėtojai: 2**
* 2001–2002, 2005–2006

## Sezonai

|}

## Apranga
;Sportinės aprangos pokyčiai:
* Namuose žaidžia mėlyna apranga. Ankstesniais metais rungtyniavo balta mėlyna; žydra tamsiai mėlyna arba mėlyna juoda. 

## Garsesni žaidėjai
*  Antonis Minou
*  Loukas Vyntra
*  Giannis Taralidis
*  Ilias Solakis

## Išnašos

## Nuorodos
* Oficiali klubo svetainė 
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Danjango–Kunšano didysis tiltas

**Danjango–Kunšano didysis tiltas** (zh *丹昆特大桥*) – 164,8 km ilgio geležinkelio viadukas, kuriuo eina Pekino-Šanchajaus greitojo geležinkelio linija. Šis tiltas yra ilgiausias pasaulyje.

Tiltas jungia Šanchajaus ir Nankino miestus. Jis įrengtas Jangdzės upės deltos teritorijoje, apie 8-80 km į pietus nuo pačios upės.

Tilto statybos pradėtos 2006 m., baigtos 2010 m. Statybų projekte dalyvavo 10 000 darbuotojų, jis kainavo apie 8,5 milijardų dolerių.

Nuo 2011 m. pagal Gineso rekordų knygą šis tiltas yra ilgiausias pasaulyje.

## Šaltiniai
Ponte Roto

**Ponte Roto** ( – „sugriautas tiltas“, taip pat vadinamas *Pons Aemilius*) – seniausias Senovės Romos tiltas Romoje. Pirmasis tiltas šioje vietoje buvo medinis, o 142 m. pr. m. e. buvo pastatytas arkinis tiltas iš akmens. Originalus tiltas kirto visą Tibro tiltą, tačiau šiuo metu išlikusi tik viena tilto arka upės viduryje (dėl to jis dabar vadinamas *sugriuvusiu tiltu*).

Manoma, kad seniausi tilto pamatai buvo pradėti II a. pr. m. e., tiesiant Via Aurelia kelią. Romėnų istorikas Titas Livijus teigė, kad toje pačioje vietoje buvo kitas tiltas jau 192 m. pr. m. e. Dabartinis tiltas pradėtas statyti 179 m. pr. m. e., o pastatytas 142 m. pr. m. e. Vėliau tiltą perstatė ir tvirtinto Romos imperatoriai Augustas ir Probusas.

Žlugus Romos imperijai tiltą dažnai gadindavo potvyniai ir kiti veiksniai. 1230 m. tiltas buvo smarkiai apgadintas, o jį atstatyti padėjo popiežius Grigalius XI. 1557 m. potvynis dar kartą beveik sugriovė tiltą ir popiežius Grigalius XIII vadovavo atstatymo darbams. Dabar išlikusioje tilto dalyje yra išlikęs Grigalius XIII vardo įrašas. 1575 ir 1598 m. potvyniai galutinai sugriovė rytinę tilto dalį ir niekas nuo to laiko šios dalies neatstatė. 1853 m. popiežiaus PIjaus IX nurodymu tiltas buvo sujungtas su geležiniu pėsčiųjų tiltu, tačiau sunkios metalinės konstrukcijos dar labiau sugriovė akmenines tilto dalis. Kita tilto pusė buvo nugriauta 1887 m., statant Palatino tiltą.

## Išnašos

## Šaltiniai
*  
* 
* 
* 
*
Danijos ir Islandijos unijos aktas

**Danijos ir Islandijos unijos aktas** (, ) – 1918 m. gruodžio 1 d. susitarimas tarp Islandijos ir Danijos, kuriame Islandija pripažinta visiškai nepriklausoma ir suverenia valstybe – Islandijos karalyste, laisvai prisijungusia prie Danijos ir sudariusia asmeninę uniją su Danijos karaliumi. Islandija įsteigė savo vėliavą, paskelbė neutralitetą ir paprašė Danijos atstovauti jos vardu užsienio reikalams ir gynybos interesams, išlaikant visišką jų kontrolę. Islandija atidarė savo pirmąją ambasadą 1920 m. Aktas turėjo būti peržiūrėtas 1940 m., o po trejų metų, jei nebūtų pasiektas susitarimas, jis galėjo būti atšauktas. 

## Kontekstas
Nors keli žymūs islandai, pavyzdžiui, Benediktas Sveinsonas, norėjo nutraukti asmeninę sąjungą su Danijos karaliumi, islandai to rimtai nesiekė. Buvo suprantama, kad Danijos karalius nepasinaudos veto teise, kurią jam suteikė unijos aktas, o islandai manė, kad nereikia nutraukti visų ryšių su Danija, nes jie įgijo nepriklausomybę ir visiškai kontroliuoja visus valstybės reikalus.

Istorikas Gunaras Karlsonas teigia, kad Danija 1918 m. norėjo suteikti Islandijai suverenitetą dėl dviejų priežasčių. Pirma, tautų apsisprendimo teisė tapo vis svarbesnė pasibaigus Pirmajam pasauliniam karui. Antra, Islandija įrodė, kad sugeba pati tvarkyti savo reikalus (nuo 1904 m., kai buvo įvesta vietos valdžia) ir santykius su kitomis valstybėmis (per Pirmąjį pasaulinį karą, kai Islandija buvo atskirta nuo Danijos).

## Respublikos įkūrimas
1944 m. birželio 17 d. nacistinei Vokietijai okupavus Daniją, Islandijoje tebesant Jungtinių Amerikos Valstijų, Jungtinės Karalystės ir Kanados ginkluotosioms pajėgoms, buvo surengtas referendumas dėl ryšių su monarchija nutraukimo ir šalis didele balsų persvara nusprendė tapti respublika.

## Išnašos
Rialto tiltas

**Rialto tiltas** () – seniausias iš keturių tiltų, kertančių Didįjį kanalą Venecijoje. Tiltas jungia Šv. Morkaus ir Šv. Pauliaus rajonus. Jis buvo kelis kartus perstatytas, o originalus tiltas buvo pastatytas 1173 m. ir buvo pontoninis. Tiltas yra 22,90 m pločio, jo arkos aukštis siekia 7,32 m.

## Istorija
Pirmasis tiltas per kanalą buvo pastatytas 1181 m.

Didėjant rytinėje pusėje esančio Rialto turgaus svarbai ir populiarumui, 1255 m. šioje vietoje buvo pastatytas medinis tiltas. Būtent šis tiltas buvo pavadintas Rialto turgaus vardu. Tiltas kelis kartus degė, o 1444 m. visiškai sugriuvo neatlaikęs minios svorio, o 1524 m. sugriuvo dar kartą.

1503 m. buvo pradėta galvoti apie akmeninį tiltą vietoj medinio. Dabartinio akmeninio tilto, kurio dizaineriu tapo Antonijus da Pontė, statybos prasidėjo 1588 m., o baigtos 1591 m. Jo dizainas buvo panašus į medinio pirmtako. Iki šiol šis tiltas išlikęs kaip viena patraukliausių Venecijos miesto vietų.

## Šaltiniai
Čarlzo Kuoneno tiltas

**Čarlzo Kuoneno tiltas** () – kabamasis pėsčiųjų tiltas Šveicarijos Alpėse, netoliese Randos gyvenvietės. Tilto konstrukcija plieninė, ilgis siekia 494 m, plotis – 0,65 m, didžiausias aukštis – 86 m. Tiltas atidarytas 2017 m. liepos 29 d., atidarymo metu tai buvo ilgiausias tokio tipo tiltas pasaulyje.

Čarlzo Kuoneno tiltas pakeitė ankstesnį tiltą, kurį apgadino akmenų nuoslankos. Tilto montavimo darbai užtruko 10 savaičių. Šis Grabenguferio tarpeklį kertantis tiltas yra „Europaweg“ kalnų maršrute, tarp Cermos ir Grecheno. Nurodoma, kad tiltas apsaugotas nuo vibracijos ir siūbavimo.

Pavadintas didžiausio rėmėjo vardu.

## Išnašos
Kazys Tamošėtis

**Kazys Tamošėtis** (g. 1960 m. gegužės 9 d. Valiliškių km., Panevėžio raj.) – Lietuvos architektas, gyvenamųjų ir administracinių pastatų, bažnyčių projektų autorius.

## Biografija

1978 m. baigė Panevėžio rajono Smilgių vidurinę mokyklą. 1984 m. baigė studijas architektūros fakultete, Vilniaus inžineriniame statybos Institute.   

Dirbo projektų vadovu, vadovavo projektavimo įmonei UAB „Nadruva“. Lietuvos architektų sąjungos narys.

Šeima: žmona Aušra, vaikai Urtė, Liepa, Vainius. Domisi esperanto kalba, priklauso Lietuvos esperantininkų sąjungai.

## Projektai

Žymesni realizuoti darbai:

* Pakalnių Švč. Trejybės bažnyčia, Utenos raj. (2000)
* Suosto Šv. Kryžiaus Išaukštinimo bažnyčia, Biržų raj. (2007)
* Žvirgždaičių Švč. Jėzaus Širdies bažnyčia, Šakių raj. (2012)
* Kvintiškių Švč. Mergelės Marijos Apsireiškimo koplyčia, Zarasų raj. (2014)


Pakalnės, Lithuania - panoramio (9).jpg|Pakalnių bažnyčia (pastatyta vietoje sudegusios)
Церковь - panoramio (16).jpg|Suosto bažnyčia (pastatyta vietoje sudegusios)
Žvirgždaičių Švč. Jėzaus Širdies bažnyčia, priekis.JPG|Žvirgždaičių bažnyčia (be suprojektuoto bokšto)
Imbrado sen., Lithuania - panoramio (59).jpg|Kvintiškių koplyčia (Marijos apsireiškimo vietoje)


## Šaltiniai
Jancevičius

* Alvidas Jancevičius (g. 1953 m.) – žurnalistas, režisierius, cirko istorijos metraštininkas, iliuzionistas, renginių vedėjas;
* Ramutis Jancevičius (1959–2022) – teisininkas, prokuroras.
Rusų salos tiltas

**Rusų salos tiltas** ( – galimas vertimas ir 'rusų tiltas') – vantinis tiltas Rusijoje, Vladivostoke, jungiantis Muravjovo-Amūrskio pusiasalį su Rusų sala, ir kertantis Rytų Bosforo sąsiaurį. Būdamas 3100 m ilgio (su estakadomis), tai yra ilgiausias vantinis tiltas pasaulyje. Tiltos plotis 29,5 m, konstrukcijos aukštis 320,9 m, tarpas tarp ramtų 1104 m, didžiausias tarpas iki vandens – 70 m. Tilto piliorių aukštis – 324 m.

Rusų salos tiltas 2008–2012 m. pastatytas darbu vykdant kompanijai „Institut Hidrostrojmost Sankt Peterburg“, taip pat kitoms Rusijos ir užsienio kompanijoms. Atidarytas 2012 m. Azijos ir Ramiojo vandenyno ekonominio bendradarbiavimo organizacijos susitikimo, vykusio Rusų saloje, proga. Tiltas atvaizduotas ant 2000 Rusijos rublių banknoto.

Rusų salos tilto statybos susilaukė kritikos, nes platus, dviejų juostų į abi puses tiltas pastatytas į menkai apgyvendintą Rusų salą, į kurią nėra poreikio tokiam dideliam eismui.

## Šaltiniai
Fėmarnbelto tunelis

**Fėmarnbelto tunelis** (arba ***Fėmarno juostos fiksuotoji jungtis***; (, ) – statomas povandeninis tunelis, sujungsiantis Danijoje esantį Lolandą su Vokietijoje esančiu Fėmarnu, kuriuos skiria 18 km pločio Baltijos jūroje esantis Fėmarnbelto sąsiauris. Projektas Vokietijoje vertinamas prieštaringai dėl išlaidų ir poveikio aplinkai dėl išaugsiančių transporto srautų.

Tunelis sujungs šiaurinę Vokietiją ir Lolandą, o šį sujungs su Zelandija ir Kopenhaga. Pastatyta jungtis turėtų tapti ilgiausiu geležinkelio ir kelių tuneliu pasaulyje.

Pradinė projekto vertė buvo 5,5 mlrd. eurų, tačiau 2010 m., pasirašius valstybinę sutartį tarp Danijos ir Vokietijos, išaugo iki 7,4 mlrd.. Numanoma projekto vertė 2019 m. atliktais skaičiavimais – 7,71 mlrd. eurų. Tunelio statyba pradėta 2021 m. sausio 1 d., o baigti ketinama 2031 m. Dabartinis susisiekimas tarp salų vyksta keltu.

Pradžioje buvo svarstymų statyti tiltą, tačiau 2010 m. Danijos projekto planuotojai nusprendė statyti tunelį.

## Šaltiniai

## Nuorodos
* Oficiali projekto svetainė
Age of Empires IV

**Age of Empires IV** – ketvirtoji realaus laiko strategijos žanro „Age of Empires“ žaidimų serijos dalis, 2021 m. spalio 28 d. išleista kompanijos „Xbox Game Studios“ ir skirta Microsoft Windows platformai. Prie šio žaidimo kūrimo dirbo studija „Relic Entertainment“, bendradarbiaudama su „World's Edge“. 

## Siužetas
Žaidimo veiksmas vyksta pasirinktinai nuo ankstyvųjų viduramžių iki brandžiųjų viduramžių.

### Žygiai
Žaidimas turi penkis vieno žaidėjo režimui skirtus žygius:

* *The Rise of a King*: bendro pobūdžio pamokomasis skyrius, apimantis 1047–1066 m. laikotarpį (tik konsolėse).

* *The Normans*: pasakojama apie normanų pergalę prieš Angliją ją užkariavus ir vėliau sekusius konfliktus su iškilusiais karaliais (1066–1217 m.)
* *The Hundred Years War*: istorija apie nesantaiką tarp Anglijos ir Prancūzijos
* *The Mongol Empire*: pasakojama apie vienos didžiausių imperijų istorijoje išsiplėtimą
* *The Rise of Moscow*: kalbama apie Maskvos Didžiosios Kunigaikštystės iškilimą tarp kitų rusų etnoso kunigaikščių

## Žaidimo eiga
Žaidime galima rinktis iš 8 civilizacijų už kurias žaisti: anglų, kinų, mongolų, Delio sultonato, prancūzų, Abasidų kalifato, Šventosios Romos imperijos ir rusų.

2023 m. lapkričio 14 d. pasirodęs žaidimo papildymas „The Sultans Ascend“ pristatė dvi naujas civilizacijas: bizantiečius ir japonus.

## Išnašos
Colin McRae: Dirt 2

**Colin McRae: Dirt 2** (stilizuojama kaip **DiRT 2**) – lenktynių simuliacijos žanro žaidimas, sukurtas ir 2009 m. rugsėjo 8 d. išleistas kompanijos „Codemasters“. Žaidimas prieinamas Microsoft Windows, Nintendo DS, OS X, PlayStation 3, PlayStation Portable, Wii ir Xbox 360 platformoms. Tai pirmosios dalies tęsinys, išleistas jau po Colin McRae mirties ir paskutinė dalis, savo pavadinime turinti velionio ralio lenktynininko vardą.

Žaidime galima rinktis iš tokių garsių lenktynininkų kaip Ken Block, Travis Pastrana, Tanner Foust, Dave Mirra ir Mohammed ben Sulayem. „DiRT 2“ pasiūlyta naujų rungčių, įskaitant ir stadiono trasų. Nuo vienos rungties prie kitos žaidėjas keliauja kartu su poilsine transporto priemone, kuri žaidime atlieka simbolinį „štabo“ vaidmenį. Žaidėjas iš pateikto sąrašo gali pasirinkti rungtį norimoje lokacijoje ir bekelės (off-road) tipo trasoje, leidžiančia aplankyti Azijos, Europos, Afrikos ir Šiaurės Amerikos žemynus. Šiame žaidime duodama rinktis iš 5 rungčių tipų, įskaitant 3 specialius režimus. Vienas režimų „World Tour“ leidžia žaidėjui varžytis su daugybe lenktynininkų arba rungtyniauti vienam naujose vietovėse, taip pat duoda galimybę išbandyti naują kelių žaidėjų režimą.

Vėliau sekęs šio žaidimo tęsinys „Dirt 3“ buvo išleistas 2011 m.

## Žaidimo eiga
Iš viso galima rinktis iš penkių lenktyniavimo būdų ir tam nebūtinas internetinis ryšys, nors norintiems galima žaisti ir tinkle (online). Taip pat prieinami trys specialūs režimai. Žaidimas naudoja atnaujintą „EGO“ varikliuką, kuris patobulina automobilių fiziką ir suteikia realistiškesnio svorio darant posūkius, kas leidžia efektyviau atlikti šonaslydžio (drift) manevrus.

#### Penki lenktynių tipai:

* Ralio lenktynės (Rally racing)
* Ralio krosas (Rallycross)
* Hillclimbing
* Ralio reidas (Rally raid)
* Landrush

#### Specialūs režimai:

* *Gatecrasher*
* *Domination*
* *Last Man Standing*

## Įvertinimas
„Metacritic“ portale tai yra bene geriausiai įvertintas „Dirt“ žaidimų serijos žaidimas, asmeniniams kompiuteriams skirtai versijai surinkęs 89/100 balus. Minėtoji PC versija, PlayStation 3 bei Xbox 360 buvo palankiai įvertintos portalo „IGN“, kurio JAV padalinys skyrė 8.4/5 balus, o JK negailėjo 9/10. „Eurogamer“ atsiliepimu gauti 8/10 balai, kurio vertintojas nebuvo patenkintas dėl per mažo orų sąlygų reikšmės žaidime, taip pat kaip ir dėl automobilių patiriamos žalos, kuri neturi pakankamai įtakos laimint vis naujus automobilius per kiekvienas rungtis.

## Nuorodos

* Oficialioje svetainėje

## Išnašos
Trefelin BGC

**Port Talboto „Trefelin Boys & Girls Club“** – Velso futbolo klubas iš Port Talboto.

## Istorija
Klubas įkurtas 1984 m. Turi vyrų ir moterų komandas. 

### Vyrų ekipa
2019–2020 m. sezone ekipa tapo Welsh Football League Division One nugalėtojais.

2020 m. birželį tapo aišku, kad ekipa pateko į Cymru South (antra pakopa). Visus planus sujaukė pandemija, dėl kurios keliamų grėsmių buvo nuspręsta atšauti žemesnių pakopų pirmenybes.

2021–2022 m. sezone vyrai dalyvavo Cymru South. Jose užėmė vienuoliktą vietą iš šešiolikos dalyvių, kuri garantavo išlikimą antroje pakopoje.

## Sezonai

|}

## Apranga
; Sportinės aprangos pokyčiai.
* Namuose rungtyniauja raudona juoda apranga. 
* Dėvi „Macron“ firmos apranga.

## Išnašos

## Nuorodos
* Oficiali klubo svetainė 
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
* YouTube platformoje
Rio de Žaneiro–Niterojaus tiltas

**Rio de Žaneiro–Niterojaus tiltas** (), oficialiai ***Prezidento Kostos i Silvos tiltas*** (*Ponte Presidente Costa e Silva*) – sijinis tiltas Brazilijoje, Rio de Žaneiro valstijoje, driekiasi per Gvanabaros įlanką tarp Rio de Žaneiro ir Niterojaus miestų. Tai ilgiausias tiltas Lotynų Amerikoje (neskaitant Limos metro viaduko).

Tiltas ar tunelis per Gvanabaros įlanką planuotas nuo seno, nes anksčiau tarp Rio de Žaneiro ir Niterojaus tekdavo daryti 100 km lankstą per Mažės miestą. 1963 m. pradėti tilto projektavimo darbai, 1968 m. prezidentas Arturas da Kosta i Silva pasirašė dekretą dėl tilto statybų, o pačios statybos vyko 1969–1974 m. Darbus vykdė Brazilijos konsorciumas „Camargo Correa“ bei Britanijos bendrovės „Cleveland Bridge & Engineering Company“ ir „Redpath Dorman Long“.

Tilto ilgis 13,29 km (iš jų 8,8 km virš vandens), plotis 27 m, centrinė dalis iškilusi virš vandens 72 m, kad netrukdytų laivybai. Tiltas patenka į greitkelio BR-101 (Torusas–San Žozė do Nortė) trasą.

## Šaltiniai
Rytis Jasiūnas

**Rytis Jasiūnas** (g. 1994 m. liepos 20 d. Kaune) – Lietuvos buriuotojas, kuris specializuojasi burlenčių rungtyse, olimpietis.

## Biografija
Treneris - Gintautas Bernotas.

2012 m. pasaulio jaunimo RS:X čempionate finišavo 23-ioje pozicijoje. 2018 m. startavo pasaulio Funboard slalomo čempionate, kuriame užėmė 22-ą vietą. 2019 m. pasaulio slalomo čempionate liko 19-as. 

Nuo 2020 m. Jasiūnas startuoja iQFoil klasėje. Tais pačiais metais dalyvavo savo debiutiniame Europos čempionate, kuriame liko 32-as. 2021 m. pirmą kartą startavo pasaulio iQFoil čempionate ir užėmė 57-ą vietą.

Nuo 2021 m. tarptautinės organizacijos *[[Professional Windsurfers Association]]* viceprezidentas.

2022 m. Europos iQFoil čempionate Jasiūnas pasiekė karjeros geriausią rezultatą užėmęs 25-ą vietą.

2024 m. vasaros olimpinėse žaidynėse dalyvavo iQFoil klasės varžybose. Po 13-os atrankinių plaukimų Jasiūnas užėmė 17-ą vietą ir į finalą nepateko. Jasiūnas taip pat buvo Lietuvos vėliavnešys olimpiados atidarymo ceremonijoje.

## Rezultatai
; iQFoil klasė

## Išnašos

## Nuorodos
* World Sailing puslapyje
Karačevas

**Karačevas** () – miestas Rusijoje, Briansko srityje, 43 km į pietryčius nuo Briansko, prie Snežetės upės; rajono centras. Paeina Briansko–Oriolo geležinkelis ir plentas. Vystoma automobilių dalių gamyba, elektronikos, siuvimo, maisto pramonė. Veikia krašto muziejus. Yra XVIII a. Arkangelo Mykolo, Kristaus Prisikėlimo cerkvės.

## Istorija
Karačevas minimas 1146 m. Ipatijaus metraštyje. Priklausė Černigovo kunigaikštystei, o 1246–1360 m. buvo Karačevo kunigaikštystės sostine. Vėliau iki 1503 m. priklausė LDK, kol prijungtas prie Maskvos kunigaikštystės. XVII a. sugriautas LDK kariuomenės. Miesto teisės Rusijos imperijoje Karačevui suteiktos 1778 m. (buvo apskrities centras Oriolo gubernijoje). 1941–1943 m. okupuotas nacių.

## Šaltiniai
Parinjaso kyšulys

**Parinjaso kyšulys** () – kyšulys, esantis Peru šiaurės vakarinėje dalyje (Piuros regionas, Talaros provincija, netoli Negritoso gyvenvietės), Ramiojo vandenyno krante. Parinjaso kyšulyje yra toliausiai į vakarus nutolęs Pietų Amerikos žemyno taškas.

Stovi švyturys.

## Išnašos
Luigi Lamonica

**Luidžis Lamonika** (*Luigi Lamonica*, g. 1965 m. gruodžio 18 d.) – Italijos krepšinio arbitras.

Krepšinio arbitro darbą pradėjo nuo 1980 m. regioninėse Italijos lygose, o 1993 m. debiutavo Italijos aukščiausioje lygoje, kur dirbo iki 2015–2016 m. sezono pabaigos (dėl amžiaus limito).

1996 m. tarptautinę licenciją gavęs arbitras tapo neatsiejamas nuo įvairių aukščiausio lygio varžybų. Per karjerą jis yra vadovavęs arti tūkstančio mačų. Luidžis Lamonika dirbo 2008 ir 2012 m. vasaros olimpinėse žaidynėse, dvejuose pasaulio (2010, 2014 m.), šešiuose Europos čempionatuose, daugelyje „Eurolygos“ finalo ketverto varžybų (nuo 2002 iki 2022 m.). Po 2021–2022 m. „Eurolygos“ sezono baigė karjerą.

2019 m. Luidžis Lamonika teisėjavo ir Lietuvoje – Karaliaus Mindaugo taurės finalo ketverte. Tada čempionu tapo „Žalgirį“ nugalėjęs „Rytas“.

2019 m. apdovanotas Italijos Respublikos ordinu „Už nuopelnus“.

## Šaltiniai